da en da nl ca da da de es da da da da da da da da da da en da da da da da da da da da da da da en da da de da da da da da da de de de da da en en da en da en it en en da da da en da da da da de da da da da da da da da da da da da da nl da en da da es nl da
Mens vi venter på fjernvarmen: Energi-sparetips til din bolig | Furesø Kommune
19.9.2022 07:59:54 CEST | Furesø Kommune
Den årlige Energimarkedsplads er tilbage. Den 27. september kl. 17.30-21 kan du få viden, gode råd og input til, hvordan du kommer helskindet gen-nem en tid, hvor energipriserne stiger, regeringen opfordrer til at skrue ned for varmen, og vi alle skal spare på energien.
Energimarkedspladsen er en årlig begivenhed, der trækker fulde huse - i år forventes endnu større opbakning pga. energikrisen. Foto fra Energimarkedspladsen i 2019
Med energipriser på himmelflugt ser mange ind i en tid, hvor der skal skrues ned for varmen og den store uldsweater skal findes frem. Overvejelserne over middagsbordet går på, hvor der skal isoleres, skiftes ud og sættes ind med energiforbedringer. Furesø tilbyder igen genveje til energibesparelserne på Energimarkedsplads 2022 i Kulturhuset Galaksen.
Markedspladsen arrangeres i samarbejde med Egedal, Lyngby Taarbæk, Ballerup kommuner. På dagen kan man møde håndværkere, energirådgivere, energifællesskaber og NGO´er og medarbejdere fra kommunerne.
Det fælles fokus er energibesparelser i boligen: Hvad kan du som husejer eller andelshaver gøre for at sænke dit energiforbrug. I lyset af, at Furesø Kommune har vedtaget en ambitiøs klimaplan og netop afholdt et velbesøgt klimatopmøde, er det kun naturligt at også at bidrage til, at furesøborgerne får informationer om konkrete energibespare-tiltag:
”Vi ønsker at inddrage alle borgere og virksomheder i den store energispare-indsats, som er så relevant for klimaet, økonomien og storpolitikken”, siger Lene Munch-Petersen (A), formand for Natur og Klima i Furesø Kommune, og fortsætter:
”For hver kWh, der spares nu og fremover, er der CO2, der ikke kommer ud i miljøet, penge, der bliver på kontoen, gas og olie, der ikke skal købes, eller vindmøllestrøm, der kan anvendes til noget andet. Det er den rigtige vej fremad, og jeg håber, at Energimarkedspladsen, som jo efterhånden er en tradition og et super godt samarbejde mellem de fire kommuner, bliver et tilløbsstykke igen i år”.
Alle 4 kommuner har inviteret virksomheder til at deltage med en stand på aftenen. Til arrangementet kan borgerne møde konsulenter, håndværkere og forsyningsselskaber, der beskæftiger sig med energirenovering og reduktion af energiforbrug i boliger, samt energiforsyning. Herudover vil der være en række korte, informative indlæg i løbet af aftenen.
Ifølge Øjvind Vilsholm (Ø), næstformand for Natur og Klima, står vi overfor en svær, men nødvendig opgave:
”Vi står som samfund - borgere, virksomheder og kommuner - lige nu i en rigtig svær situation. En regulær energikrise. Det eneste rigtige er at bruge den som løftestang i den grønne omstilling. Vi skal gennemføre energiforbedringer, som også gavner os på lang sigt. Vi skal have nedbragt CO2-udledningen og spare på energien. Den målsætning når vi kun, hvis vi samarbejder om langsigtede, innovative miljø- og klima-løsninger. Derfor håber jeg, at mange vil benytte og lade sig inspirere af Energimarkedspladsen.”
18.00: Dørene og standene åbnes
18.30: Velkomst v. arrangørerne.
18.35: Præsentation af standene – mikrofonen går rundt
19–20: Korte faglige oplæg:
Energistyrelsens informationscenter SparEnergi.dk giver gode råd
Lokale energisamarbejder i Lyngby-Taarbæk Kommune v. Niels Haxthausen, Lyngby-Taarbæk Kommune.
Grønne fællesskaber v. Bent Mariager
Energibesparelser i bofællesskabet Mageløse v. Søren Gabriel, Bofællesskabet Mageløse
Energibesparelser i praksis v. energirådgiver Janus Hendrichsen.
21.00: Tak for i dag
Læs mere på furesoe.dk/energimarkedsplads2022
Formand for Natur og Klima
Medlem af Plan- og Byudvikling
Næstformand for Natur og Klima
Claus TorpBy- og kulturdirektør
Center for Borgerservice, Kultur og Erhverv, Center for Kommunale ejendomme og Anlæg, Center for By og Miljø.
Energimarkedspladsen er en årlig begivenhed, der trækker fulde huse - i år forventes endnu større opbakning pga. energikrisen. Foto fra Energimarkedspladsen i 2019
Øjvind Vilsholm, foto: Ebbe Forup
Lene Munch-Petersen, foto: Ebbe Forup
Information om Furesø Kommune
Følg pressemeddelelser fra Furesø Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Furesø Kommune
Furesø tager næste skridt i udbygningen af fjernvarmen29.9.2022 09:49:41 CEST | Pressemeddelelse
Furesø Byråd godkendte onsdag den 28. september Vestforbrændings forslag til, hvordan fjernvarmenettet i dele af Værløse by, Hareskovby og Jonstrup skal udbygges. Dermed kan det praktiske arbejde med at etablere fjernvarme i områderne nu begynde.
Et samlet Furesø Byråd indgår budgetaftale for 2023-202426.9.2022 10:19:58 CEST | Pressemeddelelse
Et samlet byråd indgår en budgetaftale med store besparelser, der sikrer et budget i balance og plads til fortsat udvikling.
Elever fra Furesø Musikskole spiller koncert med DR Big Band16.9.2022 13:21:12 CEST | Pressemeddelelse
Et unikt samarbejde bringer DR Big Band og den japansk-amerikanske chefdirigent, Miho Hazama, til Galaksen den 11. oktober. De professionelle musikere står nemlig ikke alene på scenen til koncerten, der kan opleves af 450 heldige gæster. I koncertens første halvdel medvirker omkring 30 af Furesø Musikskoles elever. Det er kulminationen på lang tids forberedelse og fælles prøver.
Borgmesteren holder åbent kontor 29. september16.9.2022 13:03:56 CEST | Pressemeddelelse
Henny Hansen på 97 år fra Lillevang Plejehjem benyttede lejligheden til at aflægge et besøg hos Ole Bondo Christensen, da der var åbent borgmesterkontor lige før sommerferien. Nu har du igen chancen for at tale med Ole Bondo Christensen.
70 skolebørn med autisme møder musikken i Furesø16.9.2022 10:30:00 CEST | Pressemeddelelse
Furesøs børn og unge med autisme har startet et unikt skoleår. De får et enestående møde med musikken hver uge. Noget, som børn og unge indenfor autismespektret sjældent eller aldrig oplever. Undervisningen er et modelforsøg.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022